определена в съответствие с член 41, параграф 1 в същата държава членка, колкото е възможно по-близо до животновъдния обект на изпращане, разположен:
 а)
 в ограничителна зона II;
 б)
 в ограничителна зона I, когато не е възможно животните да бъдат заклани в ограничителна зона II;
 в)
 извън ограничителни зони I, II и III, когато не е възможно животните да бъдат заклани в ограничителна зона III, II и I.
 2. Компетентният орган на засегнатата държава членка предоставя само разрешението, предвидено в параграф 1, при условие че:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687 са спазени;
 б)
 допълнителните общи условия, предвидени в член 14, параграф 2, член 15, параграф 1, буква в) и параграф 2 и членове 16 и 17 са спазени;
 3. Компетентният орган на засегнатата държавата членка гарантира, че:
 а)
 отглежданите свине са предназначени за незабавно клане директно в кланица, определена в съответствие с член 41, параграф 1;
 б)
 при пристигане в определената кланица свинете от ограничителна зона III се отглеждат отделно от други свине и се колят или:
 i)
 в специфичен кланичен ден само за свине от ограничителна зона III; или
 ii)
 в края на кланичния ден, като се гарантира, че след това няма да се колят други свине;
 в)
 след клане на свине от ограничителна зона III и преди започване на клане на други отглеждани свине, кланицата трябва да бъде почистена и дезинфекцирана в съответствие с указанията на компетентния орган на засегнатата държава членка.
 4. Компетентният орган на засегнатата държавата членка гарантира, че:
 а)
 страничните животински продукти, получени от свинете, отглеждани в ограничителна зона III и придвижвани извън тази зона се преработват или унищожават в съответствие с членове 33 и 36;
 б)
 прясното месо и месните продукти, включително естествените обвивки, получени от свине, отглеждани в ограничителна зона III и придвижвани извън ограничителна зона III, се преработват и съхраняват в съответствие с член 40.
 Раздел 7
 Специфични условия за дерогации с цел разрешаване на движенията на свине, отглеждани в ограничителни зони I, II и III, извън тези зони до одобрено предприятие за странични животински продукти
 Член 30
 Специфични условия за дерогации с цел разрешаване на движенията на пратки от свине, отглеждани в ограничителни зони I, II и III, до одобрено предприятие за странични животински продукти, разположено извън ограничителни зони I, II и III, намиращи се в същата засегната държава членка
 1. Чрез дерогация от забраните, предвидени в член 9, компетентният орган на засегнатата държава членка може да разрешава движения на свине, отглеждани в ограничителни зони I, II и III, до одобрено предприятие за странични животински продукти, разположено извън ограничителни зони I, II и III, намиращи се в същата засегната държава членка, в което:
 а)
 отглежданите животни биват незабавно умъртвявани; както и
 б)
 получените странични животински продукти се унищожават в съответствие с Регламент (ЕО) No 1069/2009.
 2. Компетентният орган на засегнатата държава членка предоставя само разрешението, предвидено в параграф 1, при условие че:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687 са спазени;
 б)
 допълнителните общи условия, предвидени